Csaba László

Čaba Laslo (Csaba László; g. 1964 m. vasario 13 d. Odorhėju Sekujeskas, Hargitos apskritis, Rumunija) – yra vengrų futbolo treneris, buvęs futbolininkas.

 Žaidėjo karjera 
László žaidė keliose Rumunijos, Vengrijos ir Vakarų Vokietijos įskaitant KFC Uerdingen 05, Volan FC (iširęs), Budapesti VSC klubuose. Būdamas 27 metų, dėl kelio traumos, baigė futbolininko karjerą.

 Trenerio karjera 
Trenerio karjerą pradėjo Vokietijos BW Kerpen klube. Vėliau treniravo Tus Grevenbroich ir Borussia VfL Mönchengladbach. 2004 m. buvo Vengrijos vyrų futbolo rinktinės Lothar Matthaus trenerio asistentas.

Csaba László turi UEFA trenerio sertifikatą.

 Hearts FC 
2008 m. liepos 11 d. buvo paskirtas Škotijos Premier lygos Heart of Midlothian FC klubo treneriu. Prieš tai dvejus metus treniravo Ugandos vyrų futbolo rinktinę. 2008–2009 m. sezone su nauju treneriu Edinburbo Hearts klubas Škotijos lygoje sezoną baigė treti. Tai leido klubui žaisti UEFA Europos lygoje. Škotijos Premier lyga ir Škotijos futbolo rašytojų asociacija išrinko László Škotijos metų treneriu. 2010 m. sausio mėnesį buvo atleistas. Jo vieta užėmė buvęs Hearts komandos treneris Jim Jefferies.

 Lietuvos futbolo rinktinė 
Nuo 2012 m. treniravo Lietuvos nacionalinę futbolo rinktinę.https://www.lrytas.lt/sportas/futbolas/2012/01/19/news/naujasis-lietuvos-futbolo-rinktines-treneris-cs-laszlo-nemegstu-zaisti-demokratijos--5362889 Jam treniruojant, rinktinė pasiekė 2 pergales (abi prieš Lichtenšteiną), pasiekė 4 lygiąsias ir patyrė 10 pralaimėjimų. 2013 m. rugsėjį sutartis su treneriu buvo nutraukta.https://www.respublika.lt/lt/naujienos/sportas/futbolas/vengras_claslas_nebevadovaus_lietuvos_futbolo_rinktinei/?amp.1

 Asmeninis gyvenimas 
Vedęs, turi du vaikus. Kalba rumunų, vengrų, vokiečių ir anglų kalbomis. 1984 m. gavęs turistinę vizą, su savo dėde pabėgo į vakarus.

 Pasiekimai 
 2004 m. Vengrijos metų treneris
 2008–2009 m. sezono Škotijos metų treneris

 Šaltiniai 

Kategorija:Rumunijos futbolo treneriai
Kategorija:Heart of Midlothian FC treneriai
Kategorija:Užsienio treneriai Lietuvos futbole‎
Kategorija:Lietuvos vyrų futbolo rinktinės treneriai
Kategorija:Vengrijos futbolo treneriai